Mõte liitlusest või mingitest lepingutest Venemaaga ei olnud aga Eesti juhtidele sama võõras. Seda pooldas teatud olukorras ise­gi opositsiooni juht Jaan Tõnisson. Ikkagi oli see parem variant kui natsionaalsotsialistlik Saksamaa. Pealegi, küllap venelastega kuidagi hakkama saadakse. Sakslased oleksid keerulisemad partnerid, see oli  ajaloolistest kogemustest teada. Mõte hakkas küpsema ilmselt 1938. aastal, mis langeb kokku N Liidu poolt Soomega käivitatud Jartsevi läbirääkimiste algusajaga.